B4-1009/96

Ψήφισμα σχετικά με την σύμβαση με αντικείμενο την προστασία των οικονομικών συμφερόντων των Ευρωπαϊκών Κοινοτήτων

Το Ευρωπαϊκό Κοινοβούλιο,

- έχοντας υπόψη την πράξη του Συμβουλίου της 26ης Ιουλίου 1995 περί εγκαθιδρύσεως της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων ((ΕΕ C 316 της 27.11.1995, σελ. 48)),

- έχοντας υπόψη τη γνωμοδότησή του της 15ης Μαρτίου 1995 σχετικά με την πρόταση πράξεως του Συμβουλίου της Ευρωπαϊκής Ένωσης περί εγκαθιδρύσεως της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (CΟΜ(94)0214 - C4-0156/94 - 94/0146 (CΝS)) ((ΕΕ C 89 της 10.04.1995, σελ. 82)),

A. διαπιστώνοντας ότι μέχρι στιγμής δεν έχει υπάρξει καμία κύρωση από τα κράτη μέλη,

Β. εκτιμώντας ότι η κατάσταση των εθνικών διαδικασιών κύρωσης δεν επιτρέπει να προβλεφθεί περάτωση μέσα σε εύλογη προθεσμία,

Γ. εκτιμώντας ότι ως προαπαιτούμενο για τη θέση σε ισχύ της σύμβασης έχει τεθεί η επίλυση του προβλήματος της προδικαστικής αρμοδιότητας του Δικαστηρίου των ΕΚ και η επικύρωση από τα 15 κράτη μέλη,

Δ. εκτιμώντας ότι οι απόψεις του σχετικά με το πρώτο συμπληρωματικό πρωτόκολλο στη σύμβαση περί προστασίας των οικονομικών συμφερόντων των Ευρωπαϊκών Κοινοτήτων δεν έχουν μέχρι στιγμής ληφθεί δεόντως υπόψη,

Ε. εκτιμώντας ότι η εκ παραλλήλου επεξεργασία διακριτών νομικών μέσων, με περιεχόμενο ορισμένες φορές ταυτόσημο (πρώτο συμπληρωματικό πρωτόκολλο στη σύμβαση περί προστασίας των οικονομικών συμφερόντων των Ευρωπαϊκών Κοινοτήτων, αφενός, και σύμβαση για την καταπολέμηση της διαφθοράς, αφετέρου) δημιουργεί αμφισημία και προκαλεί αβεβαιότητες που δεν ευνοούν την αποτελεσματική ανακάλυψη περιπτώσεων απάτης ούτε τη διαρκή καταπολέμησή τους,

1. εκφράζει τη λύπη του για την ατυχή επιλογή του Συμβουλίου και της Επιτροπής να χρησιμοποιήσουν, για την προστασία των οικονομικών συμφερόντων της Κοινότητας, το νομικό πλαίσιο του τρίτου πυλώνα της Συνθήκης ΕΕ, η αδυναμία του οποίου καθιστά αμφίβολη τη θέση σε ισχύ του εν λόγω μηχανισμού εντός αποδεκτών προθεσμιών[semigr ]

2. υπενθυμίζει ότι, ελλείψει ισοδύναμης προστασίας των οικονομικών της Κοινότητας σε όλα τα κράτη μέλη, οι εγκληματικές οργανώσεις θα μπορούν να επωφελούνται από τις διαφορές που υφίστανται στα εθνικά δικαστικά συστήματα εις βάρος του κοινοτικού προϋπολογισμού και των φορολογούμενων[semigr ]

3. εκτιμά, για το λόγο αυτό, ότι η ποινική προστασία των οικονομικών της Κοινότητας αποτελεί στόχο με επείγοντα χαρακτήρα, ο οποίος δεν είναι δυνατόν να αναβληθεί περαιτέρω[semigr ]

4. ζητεί, επομένως, από το Συμβούλιο και από τα εθνικά συνταγματικά όργανα να καταβάλουν κάθε δυνατή προσπάθεια για την ταχεία κύρωση της σύμβασης[semigr ]

5. ζητεί από την Επιτροπή να αρχίσει ήδη τη μελέτη ενός κοινοτικού μηχανισμού που να προβλέπει προστασία ισοδύναμη με εκείνη της σύμβασης, για το ενδεχόμενο που αυτή η τελευταία παραμείνει νεκρό γράμμα μέχρι το 1997[semigr ]

6. καλεί τα κοινοβούλια των κρατών μελών να επιβλέπουν εκ του σύνεγγυς τη δράση που θα θέσουν προσεχώς σε εφαρμογή τα εθνικά όργανα και τα κοινοτικά θεσμικά όργανα προκειμένου να επιλύσουν ταχέως το εν λόγω πρόβλημα[semigr ]

7. καλεί την προεδρία του Συμβουλίου να ανταποκριθεί στην υποχρέωση που της επιβάλει το άρθρο Κ.6 παράγραφος 2 της Συνθήκης ΕΕ και να μεριμνήσει ώστε να ληφθούν δεόντως υπόψη οι απόψεις του Ευρωπαϊκού Κοινοβουλίου σχετικά με το πρώτο συμπληρωματικό πρωτόκολλο στη σύμβαση περί προστασίας των οικονομικών συμφερόντων των Ευρωπαϊκών Κοινοτήτων[semigr ]

8. προτείνει να συνενωθούν σε ενιαίο νομοθετικό μέσο το εν λόγω πρώτο συμπληρωματικό πρωτόκολλο και η σύμβαση για την καταπολέμηση της διαφθοράς[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κοινοβούλια των κρατών μελών.